PATVIRTINTA

Klaipėdos Eduardo Balsio menų

gimnazijos direktoriaus

2023 m. gegužės 2 d.

įsakymu Nr.V-21

**PRIĖMIMO Į KLAIPĖDOS EDUARDO BALSIO MENŲ GIMNAZIJOS BENDRABUTĮ**

**TVARKOS APRAŠAS**

**I SKYRIUS**

**BENDROSIOS NUOSTATOS**

1. Priėmimas į Klaipėdos Eduardo Balsio menų gimnazijos bendrabutį tvarkos aprašas (Toliau vadinamas – aprašas) nustato bendrabučio suteikimo, apgyvendinimo, gyvenimo jame tvarką.

2. Mokinių gyvenimą bendrabutyje reglamentuoja bendrabučio vidaus tvarkos taisyklės, kurias Gimnazijos tarybai pritarus tvirtina gimnazijos vadovas.

3. Gimnazija suteikia mokiniui gyvenamąsias patalpas Klaipėdos Eduardo Balsio menų gimnazijos bendrabutyje, esančiame Klaipėdoje, Statybininkų pr. 2.

4. Bendrabučio kambariai yra dviviečiai ir triviečiai.

5. Mokiniai priimami į bendrabutį vadovaujantis LR civiliniu kodeksu (Žin.,2000, Nr. 2262, Žin., 2011, Nr. 129-6108), LR švietimo įstatymu (Žin., 1991, Nr.23-593; Žin., 2011, Nr. 38-1804) ir šiuo aprašu.

6. Mokiniai, gyvenantys bendrabutyje, maitinami vadovaujantis LR švietimo ir mokslo ministro 2005 m. sausio 17 d. įsakymu Nr. ISAK-59 patvirtintu apmokėjimo už maitinimą mokinių, gyvenančių bendrojo ugdymo mokyklos bendrabutyje tvarkos aprašu (Žin., 2005, Nr. 9-309; Žin., 2011, Nr.112-5269).

**II SKYRIUS**

**BENDRABUČIO SUTEIKIMAS**

7. Bendrabutis suteikiamas gimnazijos vadovo sprendimu, suderinus su Gimnazijos taryba.

8. Vadovaujantis LR Švietimo ir mokslo ministro 2005 m. rugsėjo 15 d. įsakymu Nr. ĮSAK-1853 gimnazijos bendrabutyje turi teisę gyventi mokiniai, kurių deklaruota gyvenamoji vieta yra kita savivaldybė, nei yra mokyklos bendrabutis:

8.1. vadovaujantis Klaipėdos Eduardo balsio menų gimnazijos 2022 metų rugsėjo 05 dienos direkcijos posėdžio Nr. V5-24 nutarimu ir Klaipėdos Eduardo balsio menų gimnazijos tarybos 2022 m. rugsėjo 08 dienos sprendimu Nr. V4-3 pritarta vadovautis mokinių priėmimo į bendrabutį nustatytais prioritetais:

8.1.1. nuotolis nuo mokyklos;

8.1.2. susisiekimo sudėtingumas (retai kursuoja autobusai, reikia vykti dviem autobusais (su persėdimu);

8.1.3. gimnazijoje jau mokosi vienas iš šeimoje esančių mokinių;

8.1.4. socialiai remtinų šeimų.

8.2. Į gimnazijos bendrabutį priimami mokiniai tėvams ar globėjams parašius prašymą (1 priedas), pateikus pažymą apie asmens deklaruotą gyvenamąją vietą ir sudarius sutartį su gimnazijos direktoriumi (2 priedas).

8.3. Pirmumo teisę gyventi bendrabutyje turi mokiniai, gyvenantys už Klaipėdos rajono ribų.

**III SKYRIUS**

**APGYVENDINIMAS IR GYVENIMAS BENDRABUTYJE**

9. Dėl apgyvendinimo bendrabutyje sudaroma sutartis (2 priedas), kurioje nurodomos sutarties šalys, tėvų (globėjų) įsipareigojimai, mokinių teisės, pareigos ir atsakomybė. Sutartys registruojamos registracijos žurnale.

10. Gimnazija užtikrina, kad mokiniams būtų sudarytos tinkamos gyvenimo bendrabutyje sąlygos.

11. Apsigyvenę gimnazijos bendrabutyje mokiniai supažindinami su bendrabučio vidaus tvarkos taisyklėmis.

12. Mokiniams bendrabučio patalpose draudžiama: rūkyti ir platinti paprastas ar elektronines cigaretes, jų priedus, gerti alkoholinius gėrimus, vartoti ir platinti narkotines medžiagas, lošti azartinius žaidimus, laikyti ir naudoti ginklus, taisyti elektros prietaisus, garsiai leisti muziką, triukšmauti.

**IV SKYRIUS**

**BAIGIAMOSIOS NUOSTATOS**

13. Pasibaigus mokymo procesui ir egzaminams, mokiniai privalo išvykti iš bendrabučio, palikdami tvarkingas patalpas.

14. Mokiniai, pažeidę nustatytą tvarką, nesilaikantys vidaus tvarkos taisyklių, Vaiko gerovės komisijos siūlymu bei gimnazijos direktoriaus įsakymu gali būti šalinami iš bendrabučio

\_\_\_\_\_\_\_\_\_\_\_\_\_\_\_\_